b'\n_START_ARTICLE_\nDo Not Stand at My Grave and Weep\n_START_PARAGRAPH_\n\xe2\x80\x9eDo not stand at my grave and weep\xe2\x80\x9d (rom\xc3\xa2n\xc4\x83 Nu sta \xc8\x99i pl\xc3\xa2nge la morm\xc3\xa2ntul meu) este o poezie scris\xc4\x83 \xc3\xaen 1932 de Mary Elizabeth Frye. Originea cestei poezii cu reputa\xc8\x9bie interna\xc8\x9bional\xc4\x83 a fost disputat\xc4\x83 p\xc3\xa2n\xc4\x83 spre sf\xc3\xa2r\xc8\x99itul vie\xc8\x9bii sale.\n_START_SECTION_\nIstoric\n_START_PARAGRAPH_\nPoezia este folosit\xc4\x83 la ceremonii funerare \xc8\x99i comemor\xc4\x83ri, at\xc3\xa2t private, c\xc3\xa2t \xc8\x99i oficiale. Este fie tradus\xc4\x83 fidel, fie parafrazat\xc4\x83, \xc3\xaen multe limbi, precum coreeana, ebraica, franceza, germana, japoneza, olandeza, rusa, spaniola, suedeza, \xc8\x99i tagalog. \xc3\x8en suedez\xc4\x83 sunt c\xc3\xa2teva traduceri._NEWLINE_Popularitatea poeziei a luat amploare \xc3\xaen 1995 c\xc3\xa2nd tat\xc4\x83l unui soldat ucis de o bomb\xc4\x83 \xc3\xaen Irlanda de Nord a citit-o la BBC, \xc3\xaen amintirea fiului s\xc4\x83u. \xc3\x8en acel an, \xc3\xaen urma unui sondaj al BBC, a fost declarat\xc4\x83 poezia favorit\xc4\x83 a britanicilor. Atunci nu se \xc8\x99tia na\xc8\x9bionalitatea american\xc4\x83 a autorului, identitatea lui fiind stabilit\xc4\x83 c\xc3\xa2\xc8\x9biva ani mai t\xc3\xa2rziu (\xc3\xaen 1998 prin investiga\xc8\x9biile ziaristei Abigail Van Buren)._NEWLINE_Aceast\xc4\x83 poezie a traversat toate tipurile de frontiere: geografice, lingvistice, rasiale, religioase, sociale. A fost folosit\xc4\x83/recitat\xc4\x83 sau c\xc3\xa2ntat\xc4\x83 pe diverse melodii \xe2\x80\x94 la funeralii, precum \xc8\x99i la alte momente solemne adecvate, \xc3\xaen diverse \xc8\x9b\xc4\x83ri, din America p\xc3\xa2n\xc4\x83 \xc3\xaen Australia, din Norvegia \xc8\x99i Suedia p\xc3\xa2n\xc4\x83 \xc3\xaen Coreea \xc8\x99i Japonia. A fost recitat\xc4\x83 (1997) la comemorarea solda\xc8\x9bilor SAS c\xc4\x83zu\xc8\x9bi \xc3\xaen Rhodesia. A fost folosit\xc4\x83 \xc3\xaen unul din protocoalele norvegiene de exprimare a condolean\xc8\x9belor dup\xc4\x83 atacurile din 2011._NEWLINE_Poezia a fost preluat\xc4\x83 de o mul\xc8\x9bime de muzicieni, fie tradus\xc4\x83 fidel, fie parafrazat\xc4\x83, fie integral, fie par\xc8\x9bial, fie cu titlul original, fie lu\xc3\xa2nd ca titlu alt vers, adecvat ideii muzicale respective.'